钦定古今图书集成/明伦汇编/氏族典/第190卷 > 萧阿剌
## 钦定古今图书集成/明伦汇编/氏族典/第190卷 > 萧阿剌

按《辽史萧阿剌传》：“阿剌字阿里懒，北院枢密使孝穆
之子也。幼养宫中，兴宗尤爱之。重熙六年，为弘义宫
使，累迁同知北院枢密使，加同中书门下平章事，出
为东宫留守。二十一年，拜西北路招讨使，封西北郡
王。寻尚秦晋国王公主，拜驸马都尉。清宁元年，遗诏
拜北府宰相，兼南院枢密使，进王韩。明年，改北院枢”
密使，徙王陈，与萧革同掌国政。革谄谀不法，阿剌争
之不得，告归。上由此恶之，除东京留守。会行瑟瑟礼，
入朝，陈时政得失。革以事中伤，帝怒，缢杀之。